Kazachstan, Republika Kazachstanu (kaz. "Қазақстан, Қазақстан Республикасы"; rus. "Казахстан, Республика Казахстан") – państwo, co leży we Azyji a Ojropie (5,4% powiyrzchni – teryny na zachōd ôd rzyki Emba). Bōło utworzōne we 1991 we wyniku rozpadu SSSR. Graniczy ze państwami: Chinōma (1460 km granice), Kirgistanym (980 km), Turkmynistanym (380 km), Ōzbekistanym (2300 km) a Rusyjōm (6467 km). Cuzamyn dugość granic Kazachstanu wynosi 12 187 km. Kazachstan mo tyż dostymp do nojwiynkszygo jeziora świata – Kaspijskigo Morza na dugości 2340 km.